jv 



250 NOVUM ORGANUM. 



fuerunt, quod acutissimis febribus correpti ita incaluerint ut 

 manum admotam aliquantulum urere visi sint. 



9. Animalia, ex motu et exercitatione, ex vino et epulis, ex 

 venere, ex febribus ardentibus, et ex dolore, augentur calore. 



10. Animalia in accessibus febrium intermittentium a prin- 

 ciple frigore et horrore corripiuntur, sed paulo post majorem 

 in modum incalescunt ; quod etiam faciunt a principio in cau- 

 sonibus et febribus pestilentialibus. 



^+ ' ^. 



11. Inquiratur ulterius de calore comparato in diversis ani- 

 malibus, veluti piscibus, quadrupedibus, serpentibus, avibus ; 

 atque etiam secundum species ipsorum, ut in leone, milvio, 

 homine ; nam ex vulgari opinione, pisces per interiora minus 

 calidi sunt, aves autem maxime calidae; praesertim columbae, 

 accipitres, struthiones. 1 



12. Inquiratur ulterius de calore comparato, in eodem animali, 

 secundum partes et membra ejus diversa. Nam lac, sanguis, 

 sperma, ova, inveniuntur gradu modico tepida, et minus calida 

 quam ipsa caro exterior in animali quando movetur aut agitatur. 

 Qualis vero gradus sit caloris in cerebro, stomacho, corde, et 

 reliquis, similiter adhuc non est qusesitum. 



13. Animalia omnia, per hyemem et tempestates frigidas, se- 

 cundum exterius frigent; sed per interiora etiam magis esse 

 calida existimantur. 



14. Calor coelestium, etiam in regione calidissima atque tem- 

 poribus anni et diei calidissimis, non eum gradum caloris obtinet 

 qui vel lignum aridissimum vel stramen vel etiam linteum 

 ustum incendat aut adurat, nisi per specula comburentia robo- 

 retur; sed tamen e rebus humidis vaporem excitare potest. 



15. Ex traditione astronomorum ponuntur stellae alias magis, 

 alias minus calidae. Inter planetas enim post solem ponitur 

 Mars calidissimus, deinde Jupiter, deinde Venus 2 ; ponuntur 

 autem tanquam frigidi Luna et deinde omnium maxime Satur- 

 nus. Inter fixas autem ponitur calidissimus Sirius, deinde Cor 

 Leonis, sive Regulus, deinde Canicula, etc. 



16. Sol magis calefacit, quo magis vergit ad perpendiculum 

 sive Zenith, quod etiam credendum est de aliis planetis, pro 

 modulo suo caloris ; exempli gratia, Jovem magis apud nos 



1 Struthio commonly means an ostrich, but it seems here to be used for a sparrow. 



'"* 



2 By some Venus was accounted cold and moist. Vide Margarita Phil. p. 627. 

 Ptolemy, however, confirms what Bacon says of her. 



